16 Psyche

16 Psyche ye l'asteroide númberu 16 de la serie descubiertu dende Nápoles el 17 de marzu de 1852, por Annibale de Gasparis (1819-1892). Ye'l trecenu asteroide más grande del cinturón principal, midiendo 250 Km de diámetru.

L'análisis espectral indica una composición de fierro-níquel enforma pura. Psyche y los otros asteroides de tipu M piénsase que provienen del nucleu metálicu d'un gran planeta diferenciáu asemeyáu a Vesta.

Psyche ye macizu abondo pa inducir perturbaciones midibles nel movimientu d'otros asteroides, permitiendo evaluar la masa y la densidá. Esta última ye bien pequeña, indicando bien que seya un cuerpu porosu, bien que seya (eso ye menos plausible) una composición non metálica. N'otres pallabres, esti asteroide podría ser un montón de piedres más qu'un cuerpu sólidu.

Dos ocultaciones estelares de Psyche fueron observaes hasta agora, dende Méxicu'l 22 de marzu y el 16 de mayu de 2002. Les variaciones de la luminosidá de Psyche indiquen un cuerpu non esféricu.

L'asteroide foi nomáu asina pola ninfa de gran guapura, cola que casó Eros. Foi tresportada a un palaciu, onde la visitaba toles nueches, permaneciendo con ella hasta que riscaba l'alba, pa qu'asina nun la reconociera. Una nueche ella, con curiosidá, averó una llámpara al so rostru pa velu, pero l'aceite volcóse, deformando la cara d'Eros. Venus, en vengación, mató a Psyche; pero Xúpiter gracies a Eros, dio-y la inmortalidá.

 Referencies 

 Enllaces esternos 

16 Psyche